बोले- आखिरी वक्त में विनर बदल जाता है, शो में जाने वाले लोग डिप्रेशन से जूझते हैं
Bigg Boss 7 scripted; Apurva Agnihotri and Shilpa Saklani On Contestants struggle with depression on Bigg Boss टेलिविजन एक्टर अपूर्व अग्निहोत्री और शिल्पा सकलानी ने हाल ही में बिग बॉस 7 में अपने एक्सपीरियंस के बारे में खुलकर बात की।
टेलीविजन एक्टर अपूर्व अग्निहोत्री और शिल्पा सकलानी ने हाल ही में बिग बॉस 7 में अपने एक्सपीरियंस के बारे में खुलकर बात की। कपल ने अपना व्लॉग शेयर करते हुए बताया कि रियलिटी शो बिग बॉस पूरी तरह से स्क्रिप्टेड है और उनके लिए शो का हिस्सा होना कोई खुशी की बात नहीं थी। इतना ही नहीं कपल ने बताया कि शो में आए कंटेस्टेंट बाद में साइकेट्रिस्ट से अपना इलाज करवाने तक को मजबूर होते हैं।
हर कोई जानता है कि शो जीतने के लिए क्या करना होता है-शिल्पा
आपूर्व ने जब शिल्पा से पूछा- 'क्या बिग बॉस स्क्रिप्टेड होता है। इस पर उन्होंने कहा- बिग बॉस स्क्रिप्टेड नहीं है, लेकिन हर कोई जानता है कि कि अगर मैं शो जीतना चाहता हूं तो उसके लिए क्या-क्या करने की जरूरत है। उनके पास पहले से ही अपेक्षाएं होती हैं। जीतने के के लिए हर चीज पर रिएक्ट करो, लड़ो, अपनी बात रखो और चीजों पर खुलकर बोलो। अगर किसी पर्सनैलिटी ऐसी नहीं है तो वो क्या करे?
शो पूरी तरह से स्क्रिप्डेट होता है- अपूर्व 
अपूर्व ने शिल्पा की इस बात से इनकार किया और कहा- ‘यह स्क्रिप्टेड है। चैनल जानता है कि कौन, कब और कैसे रिएक्ट करेगा। इसलिए लोगों ने हाल के सीजन में प्रिडिक्ट करना शुरू कर दिया है कि विनर कौन होगा। इन सब के चलते अंत में जबरदस्ती मेकर्स को आखिरी मौके पर विनर बदलने पड़ जाते हैं। विनर का नाम बदलकर ऑडियंस को शॉक करना पड़ता है।’
प्रियंका चाहर चौधरी की तरफ इशारा करते हुए अपूर्व ने आगे कहा- ‘पिछले सीजन में सभी को यही लगता था कि वो चैनल का फेस है, इसलिए वहीं विनर बनेंगी। लेकिन ऐसा नहीं हुआ, मेकर्स ने आखिरी मोमेंट पर विनर बदल दिया। इसलिए ये शो स्क्रिप्टेड है।’
शो में आए कंटेस्टेंट को साइकेट्रिस्ट की हेल्प लेनी पड़ती है
शो में अपने खराब एक्सपीरिएंस के बारे में बात करते हुए अपूर्व ने कहा- मुझे यह महसूस हुआ कि आपने जीवन में जो भी नाम, शोहरत और सम्मान कमाया होता है, वो एक झटके में धुल जाएगा। ऐसा कई लोगों के साथ हो चुका है। मैं ऐसे कई दोस्तों को जानता हूं, जो शो के बाद डिप्रेशन से गुजरे और उन्हें साइकेट्रिस्ट की हेल्प लेनी पड़ी।
एमसी स्टैन बिग बॉस 16 के विनर रहे थे 
बता दें कि बिग बॉस 16 के फाइनल्स में कयास लगाए जा रहे थे कि प्रियंका इस सीजन की विनर होंगी। लेकिन ऐसा नहीं हुआ। आखिरी मौके पर एमसी स्टैन को विनर घोषित कर दिया गया, जो कि ऑडियंस के लिए बेहद शॉकिंग था।
